Dewa nduwéni macem-macem wujud.[1] Biyasané dewa awujud menungsa utawa kéwan.[1] Dewa dipercaya urip abadi.[1] Dewa uga duweni kapribaden dhéwé-dhéwé. Dewa duweni emosi, kacerdasan kayata manungsa.[1] Fenomena-fenomena alam kayata petir, udan, banjir,lan liya-liyané kalebu kadadéyan kang aneh kalebu ciriné dewa kang dadi pengatur alam.[1] Dewa uga bisa menehi ukuman karo makluk kang luwih asor saka dhéwéké.[1] Dewa-dewa kang dianggep nduwéni kuwasa kang mung sithik disembah kanthi cara lan ubarampé kang sederhana.[2] Para makluk suranatural kang nguwasani unsur-unsur alam utawa aspek-aspek kang ana ing alam lan uripé manungsa kang nduweni sifat lanang diarani Dewa déné Dewi ya iku jeneng dewa kang nduwéni jinis kelamin wédok.[2]